《寄怀江夏隐士艾木田》
明代·陈子升

赋里怀人楚泽赊，汉阳秋色净君家。荒田偶种狙公芧，丈室时飞天女花。

门对远峰先落雁，枕欹鸣叶过栖鸦。闻风不得便相访，千里月明江上沙。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。